חברת אינטרקיור +1.34% אינטרקיור 1,135 +1.34% בסיס:1,120 פתיחה:1,140 גבוה:1,150 נמוך:1,071 תמורה:11,990,834 לעמוד ציטוט חדשות גרפים פרופיל חברה המלצות כתבות נוספות בנושא: בראשותו של ראש הממשלה לשעבר, אהוד ברק המכהן כיו"ר החברה, דיווחה הבוקר (ה') על מזכרי הבנות להקמת מתקן גידול של קנאביס רפואי בישראל, הקמת מייזם משותף לייצור והפצת מוצרי קנאביס בקנדה והקמת מיזם משותף לייצור קנאביס רפואי באירופה. בנוסף, דיווחה אתמול החברה כי יו"ר דירקטוריון החברה ומנכ"ל חברת פעילות הקנאביס קנדוק המוחזקת (100%) על ידי אינטרקיור ינאמו בפורום הכלכלי העולמי בדאבוס בנושא הקנאביס הרפואי.
על פי הדיווח, קנדוק נמצאת בשלבים מתקדמים להקמת מתקן ייצור קנאביס רפואי אשר יפעל בנוסף למתקנה הקיים בצפון הארץ, כך שלהערכת החברה צפוי המתקן החדש לייצר כבר השנה. לצורך כך התקשרה קנדוק עם תאגיד ישראלי אשר מחזיק שטחים חקלאיים בנגב המערבי במזכר הבנות להקמת מתקן גידול על שטח של כ-30 דונם, הכולל חממות ושטחים תפעוליים.
בנוסף, דווח כי קנדוק התקשרה במסמך עקרונות עם חברה קנדית המחזיקה ברישיונות לפעילות קנאביס רפואי ונמצאת בשלבי הקמה סופיים של מתחם Indoor לייצור קנאביס רפואי בקנדה. על פי מסמך העקרונות, הצדדים יקימו מיזם משותף, אשר יוחזק 51% על ידי קנדוק ו-49% על ידי החברה הקנדית, לייצור והפצה של מוצרי קנאביס לשימוש רפואי בקנדה. לא דווח על היקפו הצפוי של המיזם המשותף.
עוד דווח, כי קנדוק התקשרה במזכר עקרונות עם חברה אירופאית בעלת רישיונות ומתקן גידול קנאביס רפואי במדינה באירופה. לפי מזכר העקרונות, הצדדים יקימו מיזם משותף, שווה זכויות, בכפוף לקבלת מלוא ההיתרים הנדרשים, לייצור קנאביס רפואי, במתקן הקיים של החברה האירופאית, כך שהמיזם יוכל להוציא מוצרי קנאביס רפואי לשוק כבר במהלך השנה.
אתמול בערב דיווחה אינטרקיור כי אהוד ברק, יו"ר הדירקטוריון של החברה ירואיין בראיון אישי, במסגרת הפורום הכלכלי העולמי בדאבוס, בנושא "עתיד תעשיית הקנאביס הרפואי". כמו כן, מנכ"ל קנדוק, רואי זרחיה, נבחר להיות אחד הנואמים בכנס, בנושא "חידושים בייצוא קנאביס מישראל לעולם" והצגת פעילותה של קנדוק.
הפורום הכלכלי העולמי נערך מדי שנה בדאבוס ונחשב לאחד מהכנסים הכלכליים המרכזיים בעולם, כאשר לראשונה במסגרתו יידון נושא הקנאביס הרפואי.
אהוד ברק, יו"ר אינטרקיור: "אנו ממשיכים במימוש האסטרטגיה העסקית של החברה הממצבת את קנדוק כשחקן מרכזי בשוק הקנאביס הרפואי העולמי. הרחבת הפעילות שלנו בישראל, יחד עם אחיזה הן בשוק האירופאי והן בשוק הצפון אמריקאי מחזקות אותנו בתהליך ההנפקה בנאסד"ק. אנו מאמינים שמהלכים אלו, לצד המשך פיתוח אינטנסיבי של עסקי החברה בארץ ובעולם יובילו ליצירת ערך משמעותית עבור בעלי המניות שלנו".
מתקן גידול? מה זה בדיחה?
יש חממת גידול והכסף לא מגיע מגידול אלא מהפקה ולכן כדאי לשם טוב טוב להבדל. חבל שלא בודקים מה מתרחש בצפון קליפורניה שם מגדלים את זני הקנאביס המשובחים בעולם שמקורם מההרים הגבוהים בווזיריסטאן שם בקור גדלים הזנים המשובחים ביותר ולמרות הכל המגדלים פושטים רגל אחד אחרי השני מנטל המיסים כי בסוף כולם מחזיקים בבתים מתקן קטן לגידול קנאביס ושמו "עציץ".
מכונת היחצ של אינטרקיור לא מפסיקה לעבוד.
החברה הזאת עם יח''צ מטורף פשוט אין עיתון כלכלי אחד שלא דחפו בו כתבה. תקשורת פח להאמין רק לעובדות ולא להיות זעירים מתרגילי יח''צ . מודה שאישית אני לא סובלת את אהוד ברק.
מחזיק עמיר שווק.
סליחה מהמשקיעים, אבל מי שמורווח יפה, שיממש.נראה לי בועה .החברה מתומחרת כאילו כל פעילות הקנאביס בעולם תחת ידיה.בפועל יש לה רק את אהוד ברק.
ממש כמו שמוכרים מכונית ובפרסומת מראים דוגמנית בביקיני. לאהוד ברק אין שום תרומה תיפעולית של העסק , מקסימום הוא מכיר עוד נוכלים בצערכתצ ומקשר בין כל הנוכלים (ולוקח אחוזים מעיסקת הנוכלות). בתכלס אין לחברות הקאנאביס הישראליות אין שום סיכוי להתמודד עם חברות ענק כמו פיליפ-מוריס או מרלבורו.